Middelsstore (4 – 5 mm), kort ovale, flate, brunlige teger. Hodet er firkantet og omgitt på begge sider av pronotums framskytende framhjørner. Antennene er fem-leddete og slanke. Sugesnabelen er middels lang og når til midt på brystet. Pronotum er mye bredere enn langt, med framskytende hjørner. Scutellum er ganske stor og dekker nær halve bakkroppen eller mer. Vingene er velutviklede. Bakkroppsleddene er korte og sammentrengte. Føttene er to-leddete.